CELEX: 62012TN0332
Language: da
Date: 2012-07-23 00:00:00
Title: Sag T-332/12: Sag anlagt den 23. juli 2012 — ING Groep mod Kommissionen

22.9.2012   
            
            
               DA
            
            
               Den Europæiske Unions Tidende
            
            
               C 287/35
            
         Sag anlagt den 23. juli 2012 — ING Groep mod Kommissionen
   (Sag T-332/12)
   2012/C 287/65
   Processprog: engelsk
   
      Parter
   
   
      Sagsøger: ING Groep NV (Amsterdam, Nederlandene) (ved advokaterne O. Brouwer, J. Blockx og N. Lorjé)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens afgørelse K(2012) 3150 endelig af 11. maj 2012, statsstøtte SA.28.855 (N 373/2009) (ex C 10/2009 og ex N 528/2008) — Nederlandene ING — Omstruktureringsstøtte.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fire anbringender.
   
               1)
            
            
               Med første anbringende gøres det gældende, at Kommissionen har tilsidesat princippet om god forvaltningsskik og retten til at blive hørt ved ikke at høre den nederlandske stat og ING for så vidt angår de faktiske omstændigheder samt Kommissionens synspunkter og antagelser, som var relevante for dens konklusion om, at ændringen til betingelserne for tier 1-kernekapitalindskuddet udgjorde statsstøtte i henhold til artikel 107, stk. 1, TEUF.
            
         
               2)
            
            
               Med andet anbringende gøres det gældende, at Kommissionen har begået en retlig fejl og anlagt et åbenbart urigtigt skøn ved at anvende det markedsøkonomiske investorprincip (»MEIP«) og undlod at give en tilstrækkelig begrundelse ved kvalificeringen af ændringen af tier 1-kernekapitalindskuddet som statsstøtte og som en skærpende omstændighed i forbindelse med sin vurdering af de kompenserende foranstaltninger.
            
         
               3)
            
            
               Med tredje anbringende gøres det gældende, at sagsøgte har tilsidesat artikel 107, stk. 3, litra b), TEUF og princippet om god forvaltningsskik og proportionalitets-, retssikkerheds-, og ligebehandlingsprincippet samt begrundelsespligten ved at undlade at tage højde for støttebeløbet ved vurderingen af de kompenserende foranstaltninger, og ved at foretage en urigtig beregning af det relative støttebeløb og de omstændigheder, hvorunder støtten blev tildelt, ved vurderingen af de af de kompenserende foranstaltninger.
            
         
               4)
            
            
               Med fjerde anbringende gøres det gældende, at sagsøgte har tilsidesat artikel 107, stk. 3, litra b), TEUF, princippet om god forvaltningsskik og proportionalitetsprincippet samt begrundelsespligten ved at gøre forbuddet mod prisførerskab retligt bindende for ING.